Smart TV vám umožní prezeranie webu, online nákupy, spúšťanie rôznych aplikácií (hry, streamovacie služby a pod.). Každý nový televízor oplýva inteligentnými funkciami, s ktorými si užijete nielen tradičné televízne vysielanie, ale aj online zábavu. Väčšina zo Smart TV obsahuje predinštalované aplikácie, ku ktorým môžete prostredníctvom online obchodu pridať ďalšie. Môžete si kontrolovať Facebook či Twitter, surfovať na internete, sledovať Netflix alebo HBO GO, prípadne počas sledovania seriálu si tweetovať s priateľmi. Smart TV umožňuje pripojenie ďalšieho zariadenia (telefón, tablet, notebook) a prenášanie obsahu na obrazovku TV. Niektoré televízory, napr. tie od Samsungu, umožňujú streamovanie obsahu a zmenu mobilného zariadenia na diaľkové ovládanie TV. Nie všetky TV majú rovnaké inteligentné funkcie, pri výbere sa dobre zoznámte s modelmi, ktoré zvažujete, a technológiami, aby ste dostali všetko, čo od televízora očakávate.\r